###  ОБЛАСТНА АДМИНИСТРАЦИЯ ЛОВЕЧ

### ОБЛАСТЕН СЪВЕТ ЗА ТРИСТРАННО СЪТРУДНИЧЕСТВО

### П Р О Т О К О Л № 1

**от заседание на Областен съвет за тристранно сътрудничество,**

**проведено на 28.11.19 г.**

 Днес 28.11.2019 г. от 11.00 часа в зала 101 на Областна администрация Ловеч се проведе заседание на Областен съвет за тристранно сътрудничество на област Ловеч (ОСТС), назначен със заповед № РД-07-36/07.03.2019 г. на Областния управител на област Ловеч. За срещата всички са уведомени с писмо РР-03-1/13.11.2019 г. Присъстваха 8 от членовете на съвета, съгласно приложения присъствен лист. Заседанието се води от г-н Бойко Пъдарски – зам. областен управител на област Ловеч.

 **Г-н Бойко Пъдарски** отчете присъствения списък, от който стана ясно, че има наличие на изискуемия кворум.

**Г-н Пъдарски** – приветства всички присъстващи с добре дошли на заседанието на Областен съвет за тристранно сътрудничество на област Ловеч. Той предложи следния дневен ред:

1. Представяне на информация за дейността на териториалните структури членове на Областен съвет за тристранно сътрудничество на област Ловеч, за деветмесечието (01.01.2019 г. – 30.09.2019 г.) на 2019 г.;

**Докладват:** Цецко Ангелов – директор на дирекция „Регионална служба по заетостта“ – Ловеч;

Митко Митев – директор на дирекция „Инспекция по труда“ – Ловеч;

Снежанка Алексиева – директор на РД „Социално подпомагане“ – Ловеч;

Боян Боянов – директор на ТП на НОИ.

2. Избор на нов Заместник-председател на Областен съвет за тристранно сътрудничество на област Ловеч, съгласно Правила за организацията и дейността на Областен съвет за тристранно сътрудничество на област Ловеч;

3. Други.

 С 8 гласа „за”, без „против” и „въздържал се” ОСТС, прие предложения дневен ред.

 **По т. 1** от дневния ред **г-н Пъдарски** даде думата на г-н Цецко Ангелов – директор на дирекция „Регионална служба по заетостта“ – Ловеч, за да представи информация за дейността на структурата за деветмесечието на 2019 г.

 **Г-н Цецко Ангелов** – дирекция „Регионална служба по заетостта“ – Ловеч, като териториално поделение към Главна дирекция „Услуги по заетост“ на Агенцията по заетостта координира, анализира, подпомага и обобщава дейността на 14 дирекции „Бюро по труда“ от региона. Основните параметри на дейността намират израз в плана за действие на Дирекцията, който като част от плана на Агенцията по заетостта, е насочен към осъществяването на основните цели и приоритети, заложени в Националният план за действие по заетостта за 2019 г. Той представи постигнатото от Агенцията за деветмесечието на 2019 г. – достигнато средно равнище на безработица – 6.7 % за региона и 9.1 % за Ловешка област, което е под планираното за годината ниво от 7.2 % за региона и 9.4 % за областта. Намалява средно месечния брой и относителен дял на регистрираните в ДБТ безработни лица от уязвимите групи на пазара на труда. Нараства делът на търсещите работа лица извън групата на безработните, т. е. на заетите, учащите се и пенсионерите, които искат да ползват услугите на ДБТ. През отчетния период са изразходени над 6 млн. лв. за осигуряване на заетост на 1320 лица по програми и мерки и за обучение на 1683 лица от региона, като средствата са от държавния бюджет. За област Ловеч за осигуряване на заетост на 415 лица по програми и мерки и за обучение на 150 лица са изразходени 1,2 млн. лв. С най-голям относителен дял в ново разкритите работни места по програми, реализирани със средства от държавния бюджет, са по Регионалните програма за заетост, чрез които в региона са разкрити 290 нови работни места, от тях 74 са по Регионална програма за заетост на област Ловеч. Успешно се реализират 11 проекта по Оперативна програма „Развитие на човешките ресурси“ 2014-2020 г. за изпълнение на сключените договори, екипи от ДБТ и ДРСЗ осъществяват планирани и извънредни проверки на място на обекти на работодателите и обучаващи организации, сключили договори по Закон за насърчаване на заетостта и схеми на ОПРЧР. От началото на годината успешно са проведени две проучвания на потребностите на работодателите от работна сила. От 01.07.2019 г. ДРСЗ Ловеч стартира 3 нови, 5 подобрени услуги и 7 пакета стандартизирани услуги за безработни лица от уязвимите групи на пазара на труда като част от Стратегията за модернизация на Агенция по заетостта.

 **Г-н Пъдарски** благодари за представената информация и даде думата на членовете за въпроси, като такива не постъпиха.

 **Г-н Пъдарски** даде думата на **г-н Митко Митев** – директор на дирекция „Инспекция по труда“ Ловеч, за да представи информация за дейността на структурата.

 **Г-н Митко Митев** – през периода инспекторите в Д ИТ Ловеч са извършили общо 730 проверки в 553 предприятия с общ нает персонал от 15605 души, като 194 предприятия са проверени за първи път от Инспекция по труда. Преобладаващ е броят на малките и средни предприятия 544. В резултат на извършените проверки са констатирани 3286 нарушения, от които 1700 са свързани с неизпълнение на задължения по осигуряване на здравословни и безопасни условия на труд и 1586 са по осъществяване на трудовите правоотношения. В областта на осъществяване на трудовите правоотношения най-голям е броят на нарушенията, свързани със заплащане на труда – 423 нарушения, от които 141 са свързани с не изплащане на уговореното трудово възнаграждение, 246 нарушения по не изплащане на допълнителни възнаграждения – такива за положен нощен труд и възнаграждения за прослужено време и професионален опит. Установено е не изплащане на трудови възнаграждения в 14 предприятия в размер общо на 3 172 500 лева. През периода е установено, че след намесата на Д ИТ Ловеч, в изпълнение на дадени задължителни предписания, са изплатени трудови възнаграждения на обща стойност 2 196 140 лева. Относно изпълнение задълженията на работодателите при възникване на трудовите правоотношения са констатирани 313 нарушения, като са установени 65 случая на предоставяне на работна сила без сключен писмен трудов договор. За констатираните през 9-те месеца на 2019 г. нарушения инспекторите от Д ИТ Ловеч са приложили 3156 принудителни административни мерки, като 3109 са задължителни предписания за отстраняване на нарушенията, издадени са 6 акта за спиране на машини и съоръжения и са отстранени от работа 3 работници. През периода са съставени 195 акта за установяване на административни нарушения и са издадени 184 наказателни постановления. Влезлите в сила наказателни постановления са 172 с общ размер на санкциите 169 200 лева. През отчетния период в предприятията на територията на областта са допуснати 29 трудови злополуки, като 25 от тях са пряко свързани с извършваната от пострадалите лица работа. Останалите 4 са в резултат на различни инциденти, случили се по време на път от или до работното място.

 **Г-н Пъдарски** благодари на **г-н Митев** за представената информация и покани членовете за коментари и въпроси, такива не постъпиха.

 **Г-жа Ирина** **Фалджийска –** гл. експерт от Регионална Дирекция за социално подпомагане – Ловеч представи отчет за дейността на РДСП – Ловеч за периода 01.01.2019 г. – 30.09.2019 г. При проведени регионални съвещания с директорите на дирекции Социално подпомагане да се коментират промени в нормативната уредба, указания дадени от АСП с цел уеднаквяване на практиката, както и текущи проблеми и въпроси. Ежедневно се поддържа контакт по телефон с директори на ДСП и Началници на отдели във връзка с изложените проблеми, като експертите на Регионална дирекция за социално подпомагане – Ловеч оказват методическа помощ по всички въпроси, касаещи отпускане на социални помощи, социална рехабилитация и интеграция на хора с увреждания, дейности по закрила на детето и предоставяне на социални услуги и програми за заетост. За отчетния период е извършена една проверка от Инспектората на АСП и ДСП – Троян. За периода са извършени тематични проверки от РДСП в ДСП – общо 25, от които 17 от гл. експерт „СП“, 6 от главен експерт „ЗД“ и 2 проверки от ст. Експерт „ИСИО“. Тематичните проверки са извършени в: ДСП – Ловеч, ДСП – Луковит, ДСП – Тетевен и ДСП – Троян. Осъществен е контрол и е реализирана методическа помощ по изпълнението на мерките за закрила на детето, като са извършени 6 проверки, във връзка с въвеждане на Механизъм за осъществяване на контрол на качественото изпълнение на служебните задължения от страна на служителите от териториалните поделения на АСП, свързани със закрила на детето. Проведени са 12 бр. регионални съвещания, от които 10 с директорите на дирекции „СП и две с началниците на отдели ОИХУСУ“. Направените предложения от РДСП – Ловеч, във връзка с откриване, закриване, промяна на вида и/или промяна на капацитета на социални услуги за област Ловеч са 3 бр. Дейностите на РДСП -Ловеч свързани със закрила на детето са приемна грижа и осиновяване. Постъпили са 38 бр. предложения, жалби и сигнали от граждани и институции. Основни теми, идентифицирани с постъпилите жалби и сигнали от граждани са във връзка с осигуряване правата на лица с увреждания, предоставяне на целева помощ за осигуряване на помощни средства, приспособления, съоръжения и медицински изделия, жалба във връзка с отказана еднократна помощ за ученик в първи клас и жалби касаещи закрила на детето.

 **Г-н Пъдарски** благодари на г-жа **Фалджийска** за представената информация и покани членовете за коментари и въпроси. Такива не постъпиха.

Думата беше дадена на **г-н Боян Боянов** – директор на Териториално поделение на Национален осигурителен институт Ловеч (ТП на НОИ), той започна с контролно-ревизионната дейност, като каза, че с цел намаляване на броя на неправилно изплатените парични обезщетения и помощи от Държавно обществено осигуряване (ДОО), служителите в отдел „Краткосрочни плащания и контрол” извършват ежедневно проверки в програмните продукти, относно правото на лицата за получаване на парично обезщетение. Регулярно от Централното управление на НОИ се изпращат списъци за проверка с открити несъответствия във връзка с изплащането на парични обезщетения и помощи от ДОО. В резултат от извършените проверки са съставени 763 бр. ревизионни материали. Ревизионни актове - 8 бр., ревизионни записки - 76 бр. /в т. ч. 1 бр. за профилактика, рехабилитация и отдих (ПРО)/ и констативни протоколи - 621 бр. /в т. ч. 1 бр. за гарантирани вземания на работниците и служителите (ГВРС)/. В хода на извършените проверки са установени 91 бр. неправилно изплатени парични обезщетения и помощи от ДОО. Издадени са 8 бр. ревизионни актове и 83 бр. разпореждания по чл. 114 от Кодекс за социално осигуряване (КСО) за сумата от 17 264.63 лв., от които 16 145.36 лв. главница и 1 119.27 лв. лихва. През отчетния период в ТП на НОИ-Ловеч са постъпили – 31 483 бр. документи и данни за изплащане на парични обезщетения за временна неработоспособност, бременност и раждане и отглеждане на малко дете, от тях с болнични листове – 29 829 бр. Сумата на изплатените обезщетения е 9 802 127 лв. На допълнителна проверка са подложени – 3 461 бр. болнични листове. За 150 бр. са предприети действия по обжалване от ТП на НОИ-Ловеч, чрез Регионален съвет към Регионална здравна инспекция или пред съответния ТЕЛК за извършване на повторна медицинска експертиза. За проверка от контролните органи в ТП на НОИ-Ловеч са предадени – 549 бр. случая на осигурители и лица във връзка с подадените документи или след изплащане на паричните обезщетения. За периода има увеличаване на регистрираните безработни лица с право на обезщетение за безработица и броя на издадените разпореждания. През първото деветмесечие на 2019 г. в ТП на НОИ-Ловеч са подадени 5 302 броя заявления за отпускане и изменяне на пенсии и добавки по българското законодателство, европейски регламенти и международни договори, по които РБ е страна. За същият период на 2018 г. те са били 5 412 бр. Постъпилите заявления за отпускане на нови пенсии през периода 01.01.2019 г. – 30.06.2019 г. са 1 450 бр. В архивен център в гр. Тетевен са приети 2 837 бр. от 270 бр. осигурители с прекратена дейност без правоприемник. Към момента се съхраняват 132 273 бр. дела, приети от 3 837 бр. осигурителя.

 **Г-н Пъдарски** благодари на всички за представената информация и покани членовете за коментари и въпроси. Такива не постъпиха. След което предложи да се вземе следното решение по т. 1 от дневния ред:

Областен съвет за тристранно сътрудничество на област Ловеч да приеме за сведение представената информация на териториалните структури , за деветмесечието на 2019 г.

След проведеното гласуване на ОСТС с 8 гласа „за”, 0 „против” и 0 „въздържал се”

Областен съвет за тристранно сътрудничество на област Ловеч,

**Р Е Ш И:**

**Приеме за сведение представената информация на териториалните структури , за деветмесечието на 2019 г.**

 **По т. 2** от дневния ред: **г-н Пъдарски** даде думата за предложения за избор на нов заместник председател на Областен съвет за тристранно сътрудничество на област Ловеч, съгласно чл. 4, ал. 4 от Правила за организацията и дейността на Областен съвет за тристранно сътрудничество на област Ловеч, който гласи Заместник-председателят на Областен съвет за тристранно сътрудничество се избира от членовете на съвета, на ротационен принцип за срок от 1 година**.**

 **г-н Митко Митев** предложи това да е г-жа Мариета Младенова – Изпълнителен директор на БСК – Ловеч.

Други предложения не постъпиха и се премина към гласуване.

След проведеното гласуване на ОСТС с 8 гласа „за”, 0 „против” и 0 „въздържал се”

Областен съвет за тристранно сътрудничество на област Ловеч,

**Р Е Ш И:**

**За заместник председател на Областен съвет за тристранно сътрудничество на област Ловеч се избира г-жа Мариета Младенова – Изпълнителен директор на БСК – Ловеч.**

 **По т. 3** Други – не постъпиха предложения.

на ниците на работодателите и служителите бъде представена информация за дейността на останалите членове от представителните

Поради изчерпване на дневния ред г-н Бойко Пъдарски закри заседанието, като благодари на всички за присъствието.

**Председателстващ ОСТС: Изготвил протокола:**

**Бойко Пъдарски Виолета Николова**

*Зам. областен управител Старши експерт РРАК*

*на област Ловеч*